For ægteparret Hanne og Ove Bech Larsen fra Kaas er julemåneden årets højdepunkt, og de synes derfor det er trist, at Kaas ikke længere har julelys i byen. I 2009 mistede Kaas sin julebelysning, og det har nu fået ægteparret til at starte en indsamling. De har selv indbetalt det første beløb på 2.500 kroner og er foreløbig nået op på 28.000 kr. Deres mål er at samle 150.000 kr ind. - Det er nok urealistisk at skaffe så mange penge i år, men i første omgang ser det ud til at vi har penge nok til at få julebelysning i hveranden lygtepæl, siger Hanne Bech Larsen fra Kaas.

Opsummering:
Et ægtepar er gået til kamp for at få julestemningen tilbage i Kaas. De har lavet en indsamling, så der bliver råd til julelys i lygtepælene.